Daar’s toe g’n insig by Thuli . . . | Netwerk24
Daar’s toe g’n insig by Thuli . . .
Deur Fanie Brink, Bothaville 29 Desember 2019 00:02
Fanie Brink, Bothaville: Thuli Madonsela (22 Desember) probeer alles wat fout gaan regverdig met belaglike argumente soos “Niemand kan eerlik sê dat ons in die verkeerde rigting op pad is nie . . .” Dit doen nie haar bekwaamheid as voormalige openbare beskermer gestand nie. Trouens, dit openbaar haar verbysterende gebrek aan insig oor die politieke en ekonomiese realiteite.
Die politieke doelwitte en hervormings van die ANC sal nie deur die vernietiging van die ekonomie en die land, waarvoor die finale aftelling reeds begin het, bereik word nie.
Die land sal teen 2023-’24 sy status as ’n ontwikkelende land verloor en in ’n onderontwikkelde land verval, met die gevolge van ’n vernietigde demokrasie, geen ekonomiese groei, ongekende hongersnood en menselyding.